**המכללה לביטחון לאומי**

**מחזור מ''ז 2019-2020**

**הנדון: פרויקט גמר מחקרי – סיכום התייעצות**

**כללי**

1. בתאריך 5 בספטמבר התקיימה התייעצות בנושא פרויקט הגמר המחקרי במחזור מ"ז במב"ל בראשות הח"מ.
2. נכחו בהתייעצות: פרופ' יוסי בן ארצי, ד"ר דורון נבות, ד"ר רום לירז, סא"ל מתן אור והח"מ.

**סיכום אופרטיבי**

1. ככלל, עבודת הגמר המחקרית [ להלן: פג''מ] תהיה עבודה בקבוצות של **עד שלושה משתתפים**. החריגים יהיו משתתפים אשר יבחרו (ויאושר להם) לעשות עבודת גמר מחקרית לתואר שני [ תיזה למ''א]; המשתתפים הבינ"ל, יוכלו לבחור לעשות עבודה קבוצתית או אישית; מקרב המשתתפים הישראלים יוכלו לכתוב עבודה אישית רק במקרים יוצאים מן הכלל וזאת באישור ועדת הפג''מ והאלוף.
2. הגישה לכתיבת עבודת הגמר המחקרית תהיה **גישה רב תחומית**. תוצג למשתתפים ההנמקה לגישה זו והיא, שאחת המיומנויות הנדרשות מלימודי הבכירים במב''ל הינה היכולת לבצע עבודת מחקר ולימוד משותפת.
3. ב- **6 באוקטובר** 2019 תוצג במליאה **רשימת נושאים אפשריים** לעבודות הגמר. עמירם יקירה ירכז רשימת נושאים אפשריים מקרב הארגונים השונים. הסגל יוכל להציע נושאים רלבנטיים נוספים. למשתתפים תינתן גם כן האפשרות להציע נושאים אשר יאושרו ע"י הסגל כמתאימים להיכלל ברשימת הנושאים לבחירה.
4. לכל נושא יהיה **מדריך אחראי** (כלומר, כל מדריך יהיה אחראי על מספר עבודות ).
5. לאחר הצגת הנושאים במליאה יתבקשו המשתתפים לציין שלוש העדפות לנושאים מתוך הרשימה שתוצג. ציוות הקבוצות יעשה ע"י הסגל, כאשר העקרון המנחה הוא שכל אחד מחברי הקבוצה יהיה מתחום ידע שונה (משתתפים מאותו ארגון יוכלו לעבוד במשותף בתנאי שכל משתתף מתמחה בדיסציפלינה שונה). הציוותים יוצגו למליאה ב- **28 באוקטובר**.
6. לכל צוות פג''מ יוצמד **מנחה אקדמי** מלווה, ובמידת הצורך גם מנחה מטעם הארגון היוזם את המחקר. המנחה האקדמי יהיה מתחום הידע הרלבנטי למחקר, ותפקידו יהיה להנחות את הצוות ולהעניק ציון הסופי למשתתפי הקבוצה
7. הציון הסופי יוקלל על ידי ועדת הפג''מ, שתביא בחשבון את הציון המוצע על ידי המנחה האקדמי, את חוות דעת המדריך ושיקולים אחרים שיוצגו בפניה.
8. ~~(האם נרצה להתייחס לתרומה לציון שלא ע"H המנחה?).~~ המנחים ייבחרו, מגופים אקדמיים שונים, מסגל מחקרי במכללות וממומחי תוכן בעלי זיקה לאקדמיה. באחריות פרופ' בן ארצי וד"ר דורון נבות להתאים מנחים אשר יהיו מחויבים להיות זמינים למתן משובים בזמן סביר לצוות. בהיעדר מנחה זמין תוך כדי תהליך הכתיבה, יפנו המשתתפים לד"ר נבות.
9. ככלל, העבודות לא תהיינה מסווגות ולא ניתן להשתמש במקורות חסויים.
10. ב- 6 באוקטובר ד"ר דורון נבות יציג למליאה את העקרונות לכתיבה אקדמית (מציעה להכניס פה התייחסות לחוברת של אורנה לאחר שדורון עבר עליה)
11. הכותבים ידרשו לנסח **שאלת מחקר** או סוגיה שתשמש נקודת מוצא לעבודה במסגרת הנושא שיוגדר, ותנחה את כיוון החקירה או הבדיקה שתבוצע במהלכה. המנחה האקדמי בלבד יהיה הגורם שיאשר את שאלת המחקר המרכזית.
12. הצוות יגיש **תכנית מחקר** לאישור המנחה האקדמי, אשר תכלול: הגדרת הנושא, מטרת העבודה, רקע תיאורטי, שאלת/ות המחקר, שיטת המחקר, ומקורות אפשריים בעברית ובאנגלית. ההצעה תוגש למדריך האחראי על הנושא (בהיקף של 4-5 עמודים בכתב דיויד 12, רווח שורה וחצי לכל היותר) לפני הסימולציה המדינית-בטחונית, לאחר אישור המנחה כאמור. (האם זה אכן הסדר הנכון של הדברים?) בסדר גמור!
13. המשתתפים יגדירו לכל אחד מחברי הצוות תרומה מובחנת בעבודה על מנת שתהיה אפשרות עקרונית למתן ציון דיפרנציאלי.
14. לאחר אישור המנחה האקדמי, המדריך האחראי יעביר את תכניות המחקר לאישור **ועדת פרויקט הגמר** באופן אלקטרוני. הוועדה, בראשות מפקד המכללות, המד"רית (אשר תרכז את עבודות הגמר מטעם המב"ל), פרופ' יוסי בן ארצי וד"ר דורון נבות תתכנס לדיון, בהשתתפות המדריך האחראי בכל פעם, על כלל ההצעות. ועדת הפג"ם תעביר, במידת הצורך, המלצות או הצעות לא מחייבות לשיקולו של המנחה האקדמי באשר לתכנית המחקר.
15. לאחר אישור תכנית המחקר ובהתאם למערכת השעות הנתונה, יעסקו המשתתפים, כל אחד בצוותו, בחקירה, לימוד, כתיבה, ניתוח ודיון בנושא/בעיה שבאחריותם.
16. המדריך האחראי יקיים מפגשים וישיבות עיתיות לבחינת התקדמות הקבוצה אל מול תכנית המחקר שאושרה.
17. לקראת פסח תגיש כל קבוצה דו"ח התקדמות על תהליך הכתיבה.
18. עם סיומו יוגש הפרויקט בהתאם לכללי הכתיבה האקדמית, ויכלול: שער, תוכן עניינים, תקציר, מבוא, רקע - סקירת ספרות מחקרית, פרקים לפי נושאים, פרק דיון, מסקנות והמלצות, רשימה ביבליוגרפית, ונספחים – ככל שידרשו.
19. העבודה תהיה בהיקף של 75-80 עמודים (לקבוצה של שלושה משתתפים) בפונט david גודל 12, רווח 1.5.
20. טיוטה ראשונה של הפרויקט תוגש למנחה האקדמי ולמדריך האחראי עד ליום ה- 31 במאי 2020 בשלושה עותקים מודפסים (על שני צדדים) ובקובץ דיגיטלי.
21. המנחה האקדמי יבדוק את העבודה, יעביר הערכה כתובה קצרה וציון מוצע עד ה 1 ביולי 2020 על מנת לאפשר תיקונים ושיפורים. ציון מינימלי המזכה בהכרה אקדמית ומב"לית הינו 70 לפחות.
22. משקל העבודה יהיה 20% מהציון הסופי של המשתתף בתעודת המב''ל ובתעודת האוניברסיטה

**בברכה,**

**מירב צפרי-אודיז**

**מד"רית מב"ל**